laion/Wikipedia-Exotic huggingface dataset:
עונת 1986/1987 ב-NBA

עונת 1986/1987 היא העונה ה-41 של ליגת ה-NBA. העונה הסתיימה עם זכייתה העשירית של לוס אנג'לס לייקרס בתואר האליפות, לאחר שבסדרת הגמר ניצחה את בוסטון סלטיקס בתוצאה 4–2. מג'יק ג'ונסון זכה בתואר ה-MVP של סדרת הגמר בפעם השלישית בקריירה, וכן בתואר ה-MVP של העונה הסדירה לראשונה בקריירה. בשנת 1996 נבחרו הלייקרס של עונה זו לאחת מ-10 הקבוצות הגדולות בתולדות ה-NBA. הדראפט בעונה זו התקיים ב-17 ביוני 1986 במדיסון סקוור גארדן שבניו יורק. דראפט זה מחזיק בשיא מספר הנבחרים ששיחקו בליגת ה-NBA עם 68 (מתוך 162 שנבחרו בסך הכול). בבחירה הראשונה בחרה קליבלנד קאבלירס את בראד דוהרטי מאוניברסיטת קרוליינה הצפונית. בבחירה השנייה נבחר לן ביאס על ידי בוסטון סלטיקס, אך יומיים לאחר בחירתו הוא מת מהפרעת קצב שנבעה ממנת יתר של קוקאין. ביאס נחשב אחד משחקני הכדורסל הטובים ביותר שלא שיחקו ברמה מקצוענית.. בסך הכול נבחרו בדראפט 1986 חמישה שחקני אולסטאר: בראד דוהרטי, מארק פרייס (בחירה 25), דניס רודמן (27), קווין דאקוורת' (33) וג'ף הורנסק (46). בנוסף, נבחרו בדראפט שני חברי היכל התהילה ארווידאס סאבוניס (בחירה 24) ודראז'ן פטרוביץ' (בחירה 60). שחקנים בולטים אחרים שנבחרו בדראפט זה כוללים את צ'אק פרסון שזכה בתואר רוקי העונה (בחירה רביעית), רוי טארפלי (7), רון הארפר (8), דל קרי (15), סקוט סקיילס (22), ג'וני ניומן (29) ונייט מקמילן (30). להלן רשימת נבחרי הסיבוב הראשון (מתוך שבעה סיבובים): משחק האולסטאר נערך ב-8 בפברואר 1987 בסיאטל, וושינגטון. המאמנים במשחק היו קיי סי ג'ונס מבוסטון סלטיקס ופט ריילי מלוס אנג'לס לייקרס. חמישיית המזרח כללה את מייקל ג'ורדן, דומיניק וילקינס, ג'וליוס אירווינג, לארי בירד ומוזס מלון, וחמישיית המערב כללה את מג'יק ג'ונסון, אלווין רוברטסון, ג'יימס וורת'י, טום צ'יימברס והאקים אולאג'ואן. במשחק עצמו ניצחה קבוצת המערב בתוצאה 154-149. בתואר ה-MVP של משחק האולסטאר זכה צ'יימברס לאחר שקלע 34 נקודות במשחק. ‏*כוכבית מסמנת קבוצה שהעפילה לפלייאוף. MVP של העונה הסדירה - מג'יק ג'ונסון, לוס אנג'לס לייקרס שחקן ההגנה של העונה - מייקל קופר, לוס אנג'לס לייקרס רוקי העונה - צ'אק פרסון, אינדיאנה פייסרס השחקן השישי של העונה - ריקי פירס, מילווקי באקס השחקן המשתפר של העונה - דייל אליס, סיאטל סופרסוניקס מאמן העונה - מייק שולר, פורטלנד טרייל בלייזרס מנהל העונה - סטן קסטן, אטלנטה הוקס גביע האזרחות - אייזיאה תומאס, דטרויט פיסטונס רון הארפר (קליבלנד קאבלירס) צ'אק פרסון (אינדיאנה פייסרס) ג'ון ויליאמס (וושינגטון בולטס) רוי טארפלי (דאלאס מאבריקס) בראד דוהרטי (קליבלנד קאבלירס) סגל האלופה, לוס אנג'לס לייקרס: מג'יק ג'ונסון, ג'יימס וורת'י, כרים עבדול-ג'באר, ביירון סקוט, מייקל קופר, איי. סי. גרין, מייקל תומפסון, קורט רמביס, בילי תומפסון, וס מת'יוז, אדריאן בראנץ' ומייק סמרק. מאמן ראשי: פט ריילי. מדיה וקבצים בנושא עונת 1986/1987 ב-NBA בוויקישיתוף סיכום עונת 1986/1987 באתר nba.com The legend of Len Bias באתר ESPN רשימת הנבחרים בדראפט 1986 באתר basketball-reference.com סיכום משחק האולסטאר 1987 באתר nba.com
UC Browser

UC Browser הוא דפדפן למכשירים ניידים בפיתוח חברת האינטרנט הסינית "UCWeb". הוא יצא לראשונה כאפליקציה, בשנת 2004, בשם "J2me-only". הדפדפן חוצה-פלטפורמות, כולל תמיכה ב: Android, iOS, Windows Phone, Symbian, Java ME ו BlackBerry. בשנת 2010, UC Browser הוציא את האפליקציה הראשונה שלו ל iOS ב"Apple App Store". חלק מהתכונות העיקריות בדפדפן זה הן פקדי המחווה שבהם אפשר להשתמש כדי לבצע פעולות שונות, היכולת להחליף כרטיסיות במהירות ויכולת החיפוש באמצעות פקודות קוליות. מלבד זאת, דפדפן UC מציע מצב לילה לגלישה גם בלי הרבה אור ומבלי להתאמץ. מלבד כל אלה, ישנה השלמה מיוחדת לפייסבוק המאפשרת להסתובב ברשת החברתית הפופולרית בצורה מהירה וקלה. תכונה מעניינת נוספת הכלולה בדפדפן UC היא מצב הגלישה בסתר. הודות למצב גלישה זה, הדומה לפונקציית הגלישה בסתר של דפדפן כרום, ניתן לגלוש באינטרנט מבלי להשאיר שום עקבות. עם קצב צמיחה מהיר במיוחד בשנים האחרונות, בפרט בסין ובהודו, הוא עבר במרץ 2014 את רף 500 מיליון משתמשים. בספטמבר 2015 נמדד כי נתח השוק העולמי שלו הוא 16.82% ואילו בהודו באותו חודש עבר את סף 50% (כלומר נתח השוק שלו היה גבוה מכל שאר המתחרים יחדיו). אתר האינטרנט הרשמי של UC Browser (באנגלית) UC Browser, ברשת החברתית אקס (טוויטר) חברת בת של קבוצת עליבאבא (נרכשה ב-2014) Taryn, UC Browser, uptodown UC Browser Registers over 50% Market Share in Mobile Browsing in India, באתר Financial Express, אוקטובר 2015 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
חורונים

חוֹרֹנַיִם (במואבית: 𐤇𐤅𐤓𐤍𐤍, חורנן; גם: חֹרוֹנָיִם או חֹרֹנַיִם) הייתה עיר מקראית במואב, בקרבת צוער שלדרום מזרח ים המלח. העיר נזכרת ב"משא מואב", שנשאו הן ישעיהו הנביא והן ירמיהו הנביא על ערי מואב: ”לִבִּי לְמוֹאָב יִזְעָק בְּרִיחֶהָ עַד צֹעַר עֶגְלַת שְׁלִשִׁיָּה כִּי מַעֲלֵה הַלּוּחִית בִּבְכִי יַעֲלֶה בּוֹ כִּי דֶּרֶךְ חוֹרֹנַיִם זַעֲקַת שֶׁבֶר יְעֹעֵרוּ כִּי מֵי נִמְרִים מְשַׁמּוֹת יִהְיוּ” (ספר ישעיהו, פרק ט"ו, פסוקים ה'–ו'); ”קוֹל צְעָקָה מֵחֹרוֹנָיִם שֹׁד וָשֶׁבֶר גָּדוֹל נִשְׁבְּרָה מוֹאָב הִשְׁמִיעוּ זְּעָקָה צעוריה (צְעִירֶיהָ) כִּי מַעֲלֵה הלחות (הַלֻּחִית) בִּבְכִי יַעֲלֶה בֶּכִי כִּי בְּמוֹרַד חוֹרֹנַיִם צָרֵי צַעֲקַת שֶׁבֶר שָׁמֵעוּ ... מִזַּעֲקַת חֶשְׁבּוֹן עַד אֶלְעָלֵה עַד יַהַץ נָתְנוּ קוֹלָם מִצֹּעַר עַד חֹרֹנַיִם עֶגְלַת שְׁלִשִׁיָּה כִּי גַּם מֵי נִמְרִים לִמְשַׁמּוֹת יִהְיוּ” (ספר ירמיהו, פרק מ"ח, פסוקים ד'–ל"ד). העיר נזכרת גם במצבת מישע, בתיאור קרב שערך בה מישע מלך מואב: ”[וי]אמר לי כמש רד הלתחם בחורנן” (מצבת מישע, שורה 32). חורנים מוזכרת בקדמוניות היהודים ספר י"ג, ט"ו ו' כ-Ορωναιμ באחת מהערים המואביות שכבש אלכסנדר ינאי, ובשיבוש קל (Ώρωναι) בקדמוניות היהודים ספר י"ד, א', ד', ברשימת הערים שהבטיח הורקנוס השני לחרתת מלך הנבטים אם יעזור לו לעלות על כס המלוכה. החוקר אלואיס מוסיל הציע לזהות את העיר הקדומה עם חורבה בשם "אלעראק" (המצודה), כעשרה ק"מ דרומית מערבית לקיר מואב. חורונים (עיר קדומה), דף שער בספרייה הלאומית KAI 181 (מצבת מישע), שו' 32 א. שליט, על כיבושי אלכסנדר ינאי במואב, ארץ-ישראל: מחקרים בידיעת הארץ ועתיקותיה א, 1951, עמ' 104–121 אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ג', 285. ערך זה הוא קצרמר בנושא ארכאולוגיה ובנושא תנ"ך. אתם מוזמנים לתרום לוויקיפדיה ולהרחיב אותו.
Seabound

Seabound הם הרכב סינת'-פופ מגרמניה. פרנק מ. ספינת' – שירה, מוזיקה, מילים מרטין וורברודט – מוזיקה 2001 No Sleep Demon 2004 Beyond Flateline 2004 No Sleep Demon v2.0 2006 Double-Crosser 2008 Come Forward: Live in Berlin 2009 When Black Beats Blue (Rarities) 2014 Speak in Storms 2001 Travelling 2001 Hooked Promo MCD 2003 Dependent Club Invasion 2003 Contact 2004 Poisonous Friend EP 2004 Beyond Flatline Tour 2004 פרנק מ. ספינת' הוא חצי מהרכב הפ'יוצ'רפופ "Edge of Dawn". בנוסף תרם את קולו להרכבים "Haujobb" ו-"The Azoic". מרטין וורברודט הכין רמיקסים ללהקות סינתפופ ואינדסטריאל כמו "Haujobb" ו-"Stromkern". מדיה וקבצים בנושא Seabound בוויקישיתוף אתר האינטרנט הרשמי של Seabound Seabound, ברשת החברתית פייסבוק Seabound, סרטונים בערוץ היוטיוב Seabound, באתר אפל מיוזיק (באנגלית) Seabound, באתר ספוטיפיי Seabound, באתר סאונדקלאוד (באנגלית) Seabound, באתר MusicBrainz (באנגלית) Seabound, באתר דיזר Seabound, באתר Discogs (באנגלית) Seabound, באתר Songkick (באנגלית) Seabound, באתר בנדקמפ
עמלץ הסלמון

עמלץ הסלמון המכונה גם כריש הסלמון ועמלץ האלתית (שם מדעי: Lamna ditropis) הוא מין של כריש גדול וקרוב משפחה של העמלץ הלבן והוא נפוץ בעיקר בימים הממוזגים שבצפון האוקיינוס השקט. בדומה לעמלציים אחרים לכריש הסלמון יכולת לשמור זמנית על טמפרטורה פנימית גבוהה יותר מטמפרטורת הסביבה, לעומת יתר הדגים בעלי הדם הקר. שמו ניתן לו עקב הטרף העיקרי שלו דגי סלמון (או אלתית). הכרישים אפורים-שחורים בפלג הגוף העליון ולבנים, לעיתים עם כתמים כתומים, מלמטה. החוטם קצר וחרוטי והעיניים גדולות ביותר ועוזרות לכריש לראות היטב. אורכם 200–260 ס"מ ומשקלם עד 220 ק"ג, אך לעיתים גם עד 450 ק"ג. הם ניזונים מסלמונים שונים, דיונונים, דגי הרינג ודג הצובל. מדיה וקבצים בנושא עמלץ הסלמון בוויקישיתוף עמלץ הסלמון, באתר ITIS (באנגלית) עמלץ הסלמון, באתר NCBI (באנגלית) עמלץ הסלמון, באתר Animal Diversity Web (באנגלית) עמלץ הסלמון, בבסיס הנתונים ARKive (באנגלית) עמלץ הסלמון, באתר FishBase (באנגלית) עמלץ הסלמון, באתר GBIF (באנגלית) עמלץ הסלמון באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
יעזר

יַעְזֵר הייתה עיר מקראית בעבר הירדן, אשר שימשה כעיר לויים בנחלת שבט גד. העיר נזכרת תחילה בספר במדבר, בתיאור הערים שבני ישראל כבשו מהאמורים: ”וַיִּשְׁלַח מֹשֶׁה לְרַגֵּל אֶת יַעְזֵר וַיִּלְכְּדוּ בְּנֹתֶיהָ”, וכן: ”וַיִּרְאוּ אֶת אֶרֶץ יַעְזֵר וְאֶת אֶרֶץ גִּלְעָד וְהִנֵּה הַמָּקוֹם מְקוֹם מִקְנֶה ... עֲטָרוֹת וְדִיבֹן וְיַעְזֵר וְנִמְרָה, וְחֶשְׁבּוֹן וְאֶלְעָלֵה וּשְׂבָם וּנְבוֹ וּבְעֹן... וַיִּבְנוּ בְנֵי גָד אֶת דִּיבֹן וְאֶת עֲטָרֹת וְאֵת עֲרֹעֵר וְאֶת עַטְרֹת שׁוֹפָן וְאֶת יַעְזֵר וְיָגְבְּהָה וְאֶת בֵּית נִמְרָה וְאֶת בֵּית הָרָן עָרֵי מִבְצָר וְגִדְרֹת צֹאן”. בספר יהושע נזכרת העיר בתיאור נחלת שבט גד, וכן כאחת מערי הלווים שבנחלת השבט. מאוחר יותר, נזכרת העיר בתיאור המפקד שערך דוד המלך בממלכתו. העיר נזכרת ב"משא מואב", שנשאו הן ישעיהו הנביא והן ירמיהו הנביא על ערי מואב: ”כִּי שַׁדְמוֹת חֶשְׁבּוֹן אֻמְלָל גֶּפֶן שִׂבְמָה בַּעֲלֵי גוֹיִם הָלְמוּ שְׂרוּקֶּיהָ עַד יַעְזֵר נָגָעוּ ... עַל-כֵּן אֶבְכֶּה בִּבְכִי יַעְזֵר”, וכן: ”מִבְּכִי יַעְזֵר אֶבְכֶּה לָּךְ הַגֶּפֶן שִׂבְמָה נְטִישֹׁתַיִךְ עָבְרוּ יָם עַד יָם יַעְזֵר נָגָעוּ”. במהלך מרד החשמונאים נכבשה העיר על ידי יהודה המכבי וככל הנראה בתקופת החשמונאים ולאחריה תקופת בית הורדוס נחשבה יעזר כחלק ממחוז פראיה. אוסביוס, בחיבורו האונומסטיקון (תחילת המאה ה-4 לספירה), ציין כי העיר הייתה נושבת בתקופתו, ושכנה כשמונה מילים מערבית לרבת עמון. במקום אחר באונומסטיקון, צוין כי העיר שוכנת כעשרה מילים מערבית לרבת עמון וכ-15 מילים מצפון לחשבון, בסמוך לנחל גדול היורד לירדן. בעת המודרנית היו שהציעו לזהות את העיר הקדומה עם "ח'רבת א-צאר", השוכנת כ-10 ק"מ מערבית לרבת עמון וכ-15 ק"מ צפונית לחשבון, או עם "ח'רבת סירה", השוכנת כשני ק"מ צפונית מזרחית ל"ח'רבת א-צאר". עם זאת, מכיוון ש"ח'רבת א-צאר" נמצאת בתחומה של רבת עמון, בעוד שיעזר אמורה להימצא בגבולה, יש המזהים את העיר עם "תל-צאפוט", הנמצא כ-12.5 ק"מ מערבית לרבת עמון. זיהוי זה תואם גם את הגרסה בתרגום השבעים לספר במדבר, פרק כ"א, פסוק כ"ד: "יעזר גבול בני עמון". ספר במדבר, פרק כ"א, פסוק ל"ב. ספר במדבר, פרק ל"ב, פסוקים א'–ל"ו. ספר יהושע, פרק י"ג, פסוק כ"ה. ספר יהושע, פרק כ"א, פסוק ל"ז. ספר שמואל ב', פרק כ"ד, פסוק ה'. ספר ישעיהו, פרק נ', פסוקים ז'–ט'. ספר ירמיהו, פרק מ"ח, פסוק ל"ב. ספר מקבים א, ה, ח. אונומסטיקון, עמ' 12, שורה 3. אונומסטיקון, עמ' 104, שורה 13. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ג', 710-712. ספר יהושע, פרק י"ג, פסוק כ"ה. שמואל אחיטוב, מקרא לישראל: יהושע, ירושלים, מאגנס, 1995, עמ' 224-223. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
פולקוביצה

פולקוביצה (פולנית: Polkowice; גרמנית: Polkwitz; בין 1937 ל-1945: Heerwegen) היא עיירה בצפון-מזרח פרובינציית שלזיה תחתית שבדרום-מערב פולין. העיר ממוקמת בסביבה של כריית נחושת תעשייתית ומפעל לעיבוד נחושת פועל באזור. שמה של העיירה הוא מילה בשפה הסלאבית בולסלב, שפירושה "תהילה גדולה". שם זה היה נפוץ בבית המלוכה של שושלת פיאסט. פולקוביצה הוזכרה כבר בכתבים מ-1276 בתור עיירה. ב-1365 היא הייתה חלק מבוהמיה. ב-1457 נהרסו חלקים עתיקים בעיירה משריפה. אסונות נוספים התרחשו בפולקוביצה במהלך מלחמת שלושים השנים, וכתוצאה ממגפת הדבר שפרצה בה בשנת 1680. בשנת 1742, לאחר מלחמת העולם הראשונה, סופחה העיירה לפרוסיה. בשנת 1939 פלשה גרמניה הנאצית לפולין. לאחר המלחמה, עקב שינויי גבול שנקבעו בוועידת פוטסדם, היא חזרה לפולין. התושבים הגרמניים גורשו והוחלפו בפולנים. העיירה שוכנת בפרובינציית שלזיה תחתית ובמחוז קלודצקו. בשנים 1975-1998 הייתה פולקוביצה חלק ממחוז לגניצה. נכון ל-1 בינואר 2009 שטח העיירה הוא 23.74 קמ"ר. היא ממוקמת באזור של מכרה נחושת ומפעל לעיבוד נחושת פועל בקרבת מקום. גרמניה סיקטא, גרמניה הולנד הומן, הולנד מדיה וקבצים בנושא פולקוביצה בוויקישיתוף אתר האינטרנט הרשמי של פולקוביצה Baza Demografia: Stan ludności 2014, Ludność stan w dniu 30 VI, Ludność według płci i miast, Dolnośląskie ורשה - המרכז הסטסטיסטי המרכזי
ינוח (פירושונים)

האם התכוונתם ל... ינוח (עיר מקראית בגליל) – עיר מקראית בגליל העליון יאנוח-ג'ת – כפר דרוזי ינוח (אתר בשומרון) – עיר מקראית בנחלת שבט אפרים יאנוח (צור) – כפר לבנוני במחוז דרום לבנון, נפת צור. יאנוח (ג'בייל) – כפר לבנוני במחוז הר הלבנון, נפת ג'בייל.
לובן

לובן (בפולנית: Lubań, בגרמנית: Lauban) היא עיירה בצפון-מזרח פרובינציית שלזיה תחתית שבדרום-מערב פולין. לובן סופחה לממלכת פרוסיה ב-1815 לאחר מלחמות נפוליאון והחלטת קונגרס וינה והיא נכללה בפרובינציית שלזיה. הצבא האדום כבש את לובן וסביבתה ב-16 בפברואר 1945. לאחר 1850 הייתה קהילה יהודית קטנה של 50 חברים בלבד. בשנות ה-30 הקהילה הפכה לקטנה כדי לתפקד בעצמה ובכך נפתרה. מכאן ואילך, כל המשפחות היהודיות שנותרו מהעיירה היו כפופות לקהילה בגורליצה (גורליץ). ב-8 במרץ 1945 נכבשה לובן במתקפה המוצלחת האחרונה של הוורמאכט במלחמת העולם השנייה על ידי כוחותיו של פרדיננד שרנר. כשנודע הדבר ליוזף גבלס הוא הגיע ללובן (אז – לאובן) ב-9 במרץ 1945 מלווה בעיתונאים וצלמי תקשורת ובמעמד חגיגי בכיכר העיר ביחד עם שרנר הוא נשא נאום עידוד בפני הלוחמים בעיר שהיו נערים וקשישים. תמונה מפורסמת מאותו אירוע מראה אותו לוחץ ידו של נער כשלוחם קשיש מביט בהם. במקום תעמולה, הבליטה תמונה זו את מצבם העגום של הגרמנים באותו הזמן. תוך זמן קצר נכבשה העיר בחזרה על ידי הצבא האדום. חלק מהתושבים ברחו ואלה שנשארו, גורשו לגרמניה לאחר מלחמה והעיר סופחה לפולין. לובן שוכנת באזור לוזטיה עילית (אנ'), מצפון להרי איזרה בחוף המערבי של נהר קוויסה. היא ממוקמת בפרובינציית שלזיה תחתית ובמחוז לובן כ-25 קילומטר ממזרח לזגוז'לץ וגורליץ וכ-45 קילומטר צפונית-מערבית לילניה גורה. בשנים 1975–1998 הייתה העיירה חלק ממחוז ילניה גורה. לובן היא תחנה בדרך סנטיאגו, בדרך לקברו של השליח הנוצרי יעקב בן זבדי. נכון לשנת 2011. שטח העיירה הוא 16.12 קמ"ר, 3.76% מכלל המחוז. נכון לשנת 2002, 3% משטח העיירה מיוער וב-48% יש קרקע חקלאית. דנמרק שרן, דנמרק צ'כיה קולין, צ'כיה ליטא פרינאי, ליטא מדיה וקבצים בנושא לובן בוויקישיתוף אתר האינטרנט הרשמי של לובן (בפולנית) לובן, ברשת החברתית אינסטגרם Baza Demografia: Stan ludności 2014, Ludność stan w dniu 30 VI, Ludność według płci i miast, Dolnośląskie Community in Lubań on Virtual Shtetl ורשה – המשרד הסטטיסטי המרכזי נכון ל-31 בדצמבר 2009
הנשיא הזמני של הסנאט של ארצות הברית

הנשיא הזמני של הסנאט של ארצות הברית (באנגלית: President pro tempore of the United States Senate) הוא תפקיד בסנאט של ארצות הברית שממלא אחד הסנאטורים המכהנים. על פי המסורת, בתפקיד זה מכהן הסנאטור הוותיק ביותר מסיעת הרוב. הנשיא הזמני של הסנאט הוא השלישי בסדר הירושה של נשיא ארצות הברית, לאחר סגן הנשיא ולאחר יושב ראש בית הנבחרים. הנשיא הזמני ויושב ראש בית הנבחרים הם שני האישים שעל פי התיקון ה-25 לחוקת ארצות הברית על הנשיא להעביר להם הצהרה בכתב על כך שנבצר ממנו למלא את תפקידו ועל כך שהוא יכול לחזור ולמלא את תפקידו. על פי חוקת ארצות הברית, נשיא הסנאט הוא סגן נשיא ארצות הברית – אף על פי שאינו חבר הסנאט. הסנאט בוחר מקרב חבריו נשיא זמני, שתפקידו לנהל את ישיבות הסנאט בהיעדרו של סגן הנשיא. בפועל מאציל הנשיא הזמני של הסנאט את ניהול הישיבות לסנאטורים אחרים ממפלגתו. מינואר 2023 מכהנת בתפקיד הנשיאה הזמנית פטי מארי, סנאטורית מוושינגטון, חברת המפלגה הדמוקרטית. מארי היא האישה הראשונה שמכהנת בתפקיד. מדיה וקבצים בנושא הנשיא הזמני של הסנאט של ארצות הברית בוויקישיתוף אתר האינטרנט הרשמי של הנשיא הזמני של הסנאט של ארצות הברית (באנגלית) הנשיא הזמני, באתר הרשמי של הסנאט Rebecca Shabad, "Sen. Patty Murray becomes first female president pro tempore NBC News, January 3 2023
מיפעת

מֵיפַעַת (גם: מֵפָעַת) הייתה אחת מ-48 ערי הלויים בעבר הירדן שהשימשה גם כעיר מקלט, העיר ומגרשיה היו בתחומי בנחלת שבט ראובן. תחילה נזכרת העיר בספר יהושע, בתיאור נחלת שבט ראובן: ”חֶשְׁבּוֹן וְכָל עָרֶיהָ אֲשֶׁר בַּמִּישֹׁר דִּיבֹן וּבָמוֹת בַּעַל וּבֵית בַּעַל מְעוֹן וְיַהְצָה וּקְדֵמֹת וּמֵפָעַת”. העיר עלה בגורלם של הלויים בני מררי על פי הגורל שנערך במשכן שילה על ידי אלעזר הכהן ויהושע בן נון. לאחר מכן, נזכרת העיר ב"משא מואב" שנשא ירמיהו הנביא על ערי מואב: ”מִשְׁפָּט בָּא אֶל אֶרֶץ הַמִּישֹׁר אֶל-חֹלוֹן וְאֶל יַהְצָה וְעַל מופעת (מֵיפָעַת)”. העיר נזכרת כאחת מערי המקלט שבנחלת שבט ראובן. העיר גם נזכרת באונומסטיקון של אוסביוס. החוקר שארל קלרמון-גנו הציע את זיהויה עם ח'רבת ניפעה שבצפון מואב, דרומית לרבת עמון. חיזוק לזיהוי זה נמצא בפסיפס שנתגלה באתר הארכאולוגי "אום א-רצאץ" שבהרי מואב, שם נרשם השם "מיפעת" ביוונית פעם אחת ב- M תחילית ופעם אחת ב- N תחילית. מנגד, יש הטוענים כי זיהוי זה שגוי, הואיל ונמצאו באזור שרידים מהתקופה הרומית-ביזנטית ולא מתקופת הברזל. ספר יהושע, פרק י"ג, פסוק י"ח. ספר ירמיהו, פרק מ"ח, פסוק כ"א. ספר דברי הימים א', פרק ו', פסוק ס"ד. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ד', 918. יהודה אליצור, שמות מקומות קדומים בארץ ישראל השתמרותם וגלגוליהם, הוצאת יד יצחק בן-צבי והאקדמיה ללשון העברית, 435-436. שמואל אחיטוב, מקרא לישראל: יהושע, ירושלים, מאגנס, 1995, עמ' 219. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
קאמיינה גורה

קאמיינה גורה (פולנית: Kamienna Góra; גרמנית: Landeshut in Schlesien; צ'כית: Lanžhot ,Kamenná Hora) היא עיירה בצפון-מזרח פרובינציית שלזיה תחתית שבדרום-מערב פולין. משמעות השם בפולנית וצ'כית הוא "הר האבן". בשנת 1254 נתן הדוכס בולסלב השני את קאמיינה גורה למנזר הבנדיקטיני של אופטוביצה (במזרח בוהמיה). ב-1289, כשהמנזר עבר לידי הציסטרציאנים, העיירה נרכשה על ידי הדוכס בולקו הראשון של שווידניצה שהפך אותו למבצר נגד בוהמיה. היא קיבלה זכויות עיר מהדוכס בולקו השני ב-1334. פרידריך השני מלך פרוסיה כבש את שלזיה ב-1742. לאחר מלחמת העולם השנייה, עקב שינויי גבול שנקבעו בוועידת פוטסדאם, היא הועברה מגרמניה לפולין. רוב הגרמנים ברחו או גורשו והחליפו אותם פולנים שגורשו מן השטחים הפולנים שסופחו לברית המועצות. קאמיינה גורה שוכנת בפרובינציית שלזיה תחתית ובמחוז קאמיינה גורה. בשנים 1975-1998 הייתה העיירה חלק ממחוז ילניה גורה. נכון לשנת 2007, בקאמיינה גורה יש שטח של 18.04 קמ"ר (מקום 317 בארץ), ובו: 54% קרקע חקלאית ו-16% מיוער. שטח העיירה הוא 4.54% מכלל המחוז. דנמרק איקסט, דנמרק צ'כיה טרוטנוב, צ'כיה צרפת וירזון, צרפת גרמניה וולפנביטל, גרמניה גרמניה ביטרפלד-וולפן, גרמניה חלק מכיכר השוק הישנה בניין התחנה המוזיאון בית-החולים גשר מעל נהר הבובר חורבות הטירה בית המשפט טירת גרדספו רחוב בעיר העתיקה המרכז לשיקום שלזיה תחתית בניין העירייה הבתים ההיסטוריים במרכז העיירה בית ספר תיכון מדיה וקבצים בנושא קאמיינה גורה בוויקישיתוף אתר האינטרנט הרשמי של קאמיינה גורה אתר נתונים דמוגרפיים שטח ומיקום בפורטל הממשלתי המרכז הסטטיסטי, נכון לדצמבר 2005
שאילתה

האם התכוונתם ל... שאילתה (ממשל) – שאלה שחבר פרלמנט מציג בפני שר בממשלה. שאילתא (דרשה) – סוג של דרשה שהייתה מקובלת בימי קדם. שאילתה (תוכנה) – בקשה למידע מבסיס נתונים או מערכת מידע.
פאט ליבר

לפאייט "פאט" ליבר (באנגלית: Lafayette "Fat" Lever; נולד ב-18 באוגוסט 1960) הוא כדורסלן עבר אמריקאי ששיחק במשך 11 עונות בליגת ה-NBA בעמדת הרכז. ליבר שיחק ארבע שנים באוניברסיטת המדינה של אריזונה, ושיתף פעולה בקו האחורי של הקבוצה עם ביירון סקוט. בסיום לימודיו נבחר ליבר בבחירה ה-11 בדראפט 1982 על ידי פורטלנד טרייל בלייזרס, אך אחרי שתי עונות בינוניות בקבוצה נשלח לדנוור נאגטס כחלק מטרייד ששלח את הפורוורד קיקי ואנדוויי לפורטלנד. ליבר פרח במדי הנאגטס, ויחד עם אלכס אינגליש הוביל את הקבוצה לפלייאוף במשך שש עונות רצופות, ואף לסדרת גמר המערב בעונת 1984/85. בעונות 1988 ו-1990 נבחר ליבר להשתתף במשחק האולסטאר של ה-NBA. במהלך תקופתו בדנוור העמיד ליבר ממוצעים של 17 נקודות, 7.6 ריבאונדים, 7.5 אסיסטים ו-2.5 חטיפות למשחק. אחרי עונת 1989/90 נשלח ליבר בטרייד לדאלאס מאבריקס עבור שתי בחירות דראפט. במהלך ארבע עונותיו בדאלאס נפצע ליבר תכופות ואף החמיץ את כל עונת 1992/93 בשל פציעה בברכו. ליבר פרש ממשחק פעיל בסוף עונת 1993/94. במהלך הקריירה נבחר ליבר לחמישיית העונה השנייה של העונה (1987) ולחמישיית ההגנה השנייה של העונה (1988). נכון ל-2015, ליבר מדורג ראשון ברשימת החוטפים של דנוור בכל הזמנים, ושני ברשימת האסיסטים. למרות קומתו הנמוכה יחסית לשחקן NBA, היה ליבר ריבאונדר מצוין, מה שעזר לו להשיג טריפל דאבלים רבים במהלך הקריירה. הוא אחד משלושה שחקנים בלבד בתולדות ה-NBA שרשמו לפחות 15 נקודות, ריבאונדים ואסיסטים במשחק פלייאוף (השניים האחרים הם ג'ייסון קיד ווילט צ'מברלין). כמו כן מדורג ליבר במקום האחד עשר ב-NBA ברשימת מספר הטריפל דאבלים בעונה הסדירה עם 43 בסך הכול. ממוצעי הקריירה שלו עומדים על 13.9 נקודות, 6 ריבאונדים, 6.2 אסיסטים ו-2.2 חטיפות למשחק. מדיה וקבצים בנושא פאט ליבר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר פיב"א פרופיל, באתר ליגת ה-NBA רשימת הנבחרים בדראפט 1982, basketball-reference.com סטטיסטיקת הקריירה של ליבר, basketball-reference.com רשימות המובילים הסטטיסטים של דנוור נאגטס, basketball-reference.com דו"ח המשחק של דנוור נאגטס מול יוטה ג'אז, basketball-reference.com ערב הוקרה של דנוור נאגטס לפאט ליבר, nba.com
שאילתה (תוכנה)

שאילתה (באנגלית: Query) היא בקשה לדלייה של נתונים מקובץ או ממסד נתונים. כלומר, זהו אוסף פקודות שמטרתו לקבל נתונים ממסד נתונים או מערכת מידע. על פי רוב, תוצאת השאילתה תהיה תשובה קצרה ויחידה (או רשימה פשוטה של פרטי מידע נבחרים). זאת להבדיל מהפקה של דוח, אשר על פי רוב מכיל מידע רב ומפורט יותר שגם ארוך מראש להדפסה. במסד נתונים מקור המידע יכול להיות טבלה, שאילתה אחרת או צירוף של מספר טבלאות ושאילתות. התוצאה יכולה להיות נתון (לדוגמה, שכר ממוצע של עובדים העונים לקריטריונים מוגדרים) או בצורת קבוצת נתונים זמנית (בה יהיו עותקים של המידע, להבדיל מטבלה שבה מאוחסן המידע בפועל). המידע הנאסף על ידי השאילתה נכון למועד ההרצה וייתכן שהנתונים בטבלאות ישונו לאחר מכן או שיתווספו רשומות חדשות הרלוונטיות לאותה שאילתה. ישנן שפות שאילתות (אנ') שונות ואחת הפופולריות שבהן היא SQL המיועדת למסד נתונים יחסי. השימוש הנפוץ בשאילתות הוא לטובת אחזור נתונים, אך ניתן לבצע באמצעותן פעולות כגון יצירת טבלה או מחיקת נתונים. פרידמן, א. (1984). לכסיקון המחשב. תל אביב: ספריית אנשים ומחשבים. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
רנקגואה

רנקגואה (בספרדית: Rancagua) היא בירת מחוז או'היגינס ופרובינציית קצ'פואל בצ'ילה. העיר היא חלק מאגד ערים ביחד עם מצ'לי וגולטרו. רנקגואה נמצאת במרכז צ'ילה, במרחק של 87 קילומטרים דרומית לסנטיאגו דה צ'ילה, בירת המדינה. בעיר מתגוררים 232,532 תושבים (נכון ל-2012). לפני בואם של הספרדים לאזור הוא היה מיושב על ידי שבט הפרומאוקאה (Promaucae), שהיו חלק מאנשי הפיקונצ'ה (Picunche). במאה ה-18 הילידים מסרו את האדמות לשלטון הספרדי לשם הקמת עיר חדשה. העיר נוסדה ב-5 באוקטובר 1743 על ידי מושל צ'ילה חוסה אנטוניו מנסו דה ולסקו תחת השם "וייה דה סנטה קרוס דה טריאנה". בשלב מסוים לאחר מכן שם העיר שונה לרנקגואה, שהיה השם הילידי של האזור. ב-1814, במהלך מלחמת העצמאות של צ'ילה, התרחש בעיר קרב רנקגואה. בקרב כוחות ספרד הביסו את הצ'יליאנים והוא היה השלב הסופי בכיבוש מחדש של צ'ילה בידי ספרד לאחר הכרזת העצמאות מספר שנים קודם לכן. בשל כך הקרב ידוע בצ'ילה בתור "אסון רנקגואה". צ'ילה השיבה לעצמה את עצמאותה מספר שנים לאחר מכן. כלכלת רנקגואה מתבססת על כרייה, מסחר, תעשייה וחקלאות, הכוללת בעיקר על גידול גפנים וייצור יין. בקרבת העיר נמצא מכרה הנחושת אל טניינטה, אחד הגדולים מסוגו בעולם. בעיר נמצאת אוניברסיטת רנקגואה. בעיר נמצאת קבוצת או'היגינס המשחקת בליגת העל הצ'יליאנית. הקבוצה משחקת באצטדיון אל טניינטה בעיר, אחד האצטדיונים שאירחו את מונדיאל 1962 ואת קופה אמריקה 2015. ארגנטינה רנקגואה, ארגנטינה קוריאה הדרומית פהג'ו, קוריאה הדרומית ספרד לוגרוניו, ספרד ספרד מיאחדס, ספרד פולין ביילסקו-ביאלה, פולין מדיה וקבצים בנושא רנקגואה בוויקישיתוף אתר האינטרנט הרשמי של רנקגואה רנקגואה, באתר אנציקלופדיה בריטניקה (באנגלית)
בדן

בְּדָן היה יישוב יהודי בתקופת המשנה באזור השומרון. היישוב נזכר במסכת עורלה במשנה בזכות רימוניו המפורסמים, לצד "אגוזי פרך", שמקומה לפי הסברה בכפר בית פוריכ, מזרחית לשכם. זאת, כאשר פירות אלו הובאו כדוגמה לדבר שבמניין, דהיינו, דברים שמפני חשיבותם היו נמכרים במספר, ולא במשקל או במידה. הרימונים נחשבו לטובים ביותר בשל שפע המים הנובעים מהמעיינות ובשל החמימות היחסית של סביבת בדן שמצויה ברום נמוך מאוד ביחס לשאר הרי השומרון, בשל היותה מצויה בעמק תרצה הנמוך. "רימוני בדן" נזכרים גם במסכת כלים במשנה לעניין מעשרות, לצד "חצירי גבע", שמקומה לפי הסברה בכפר ג'בע שבשומרון: ”ולמה הוזכרו רימוני בדן ... אמר רבי יוסי, לא הוזכרו רימוני בדן וחצירי גבע אלא שיהו מתעשרין ודאי בכל מקום”. כמו כן, נזכרים "רימוני בדן" בתלמוד. בתנ"ך נזכר "בְּדָן" כאחד מצאצאיו של מנשה. ובנוסף בדברי שמואל אל העם נזכר שופט ששמו בדן. היישוב הקדום מזוהה כיום עם החורבה ואתר המעיינות עין באד'אן, צפונית מזרחית לשכם, בתחילתו של נחל תרצה. משנה, מסכת ערלה, פרק ג', משנה ח'. משנה, מסכת כלים, פרק י"ז, משנה ה'. תלמוד ירושלמי, מסכת דמאי, פרק ב', הלכה א'; תלמוד ירושלמי, מסכת ערלה, פרק א', הלכה ד'; תלמוד ירושלמי, מסכת ערלה, פרק ג', הלכה ד'; תלמוד בבלי, מסכת יבמות, דף פ"א, עמוד ב'; תלמוד בבלי, מסכת עבודה זרה, דף ע"ד, עמוד א'. ספר דברי הימים א', פרק ז', פסוק י"ז. שמואל א יב יא, חז"ל מפרשים שבדן בהקשר זה הוא כינוי לשמשון. ש' דר וז' ספראי (עורכים), מחקרי שומרון: קובץ מחקרים, הקיבוץ המאוחד, 1986, עמ' 148; י' אליצור, שמות מקומות קדומים בארץ ישראל השתמרותם וגלגוליהם, הוצאת יד יצחק בן-צבי והאקדמיה ללשון העברית, עמ' 350. א' דמסקי, "רשימות-היחס של מנשה ומקומה של נחלת מִלכה בת צלפחד", ארץ ישראל טז (תשמ"ב), עמ' 75-70